જોકે, રોહિત અને રાયડુની જોડીએ વેસ્ટ ઈન્ડિઝ ટીમના બોલર્સની ધોલાઈ કરી હતી. ત્રીજી વિકેટ માટે તેમણે 211 રનની ભાગીદારી નોંધાવી હતી. પ્રથમ વન-ડેમાં સદી નોંધાવનારા રોહિતે શ્રેણીમાં બીજી સદી ફટકારી હતી. જોકે, તેની પાસે બેવડી સદી કરવાની તક હતી પરંતુ 162 રનના વ્યક્તિગત સ્કોર પર તે આઉટ થઈ ગયો હતો. તેણે 137 બોલમાં 20 બાઉન્ડ્રી અને ચાર સિક્સર ફટકારી હતી. બીજી તરફ રાયડુએ પોતાની ત્રીજી વન-ડે સદી નોંધાવતા 81 બોલમાં આઠ બાઉન્ડ્રી અને ચાર સિક્સર સાથે 100 રનની ઈનિંગ્સ રમી હતી.